projecte-aina/catalan_government_crawling huggingface dataset:
Endinsa't en el camp dels recursos energètics amb aquesta disciplina
La física nuclear és una disciplina científica rellevant tant des del punt de vista del coneixement fonamental de la naturalesa com per les seves múltiples aplicacions en diferents sectors estratègics.
Aquests sectors inclouen recursos energètics (basats en la fusió o la fissió), ciències biomèdiques, anàlisi i caracterització de nous materials, estudis mediambientals (atmosfera, terra i aigües), datació, art i arqueometria, seguretat en aeroports, aplicacions militars, control i automatització industrial o vigilància i control contra incendis, entre d'altres.
A escala europea s'ha detectat que hi ha una necessitat clara de suport i impuls al desenvolupament de competències nuclears.
El màster en Física Nuclear té com a objectiu formar experts en el camp de la física nuclear per satisfer les necessitats del sector, formar especialistes altament qualificats per la seva incorporació a la indústria en qualsevol dels camps esmentats més amunt i capacitar els estudiants perquè puguin desenvolupar programes d'investigació.
Aquest màster s'ha creat a través d'un consorci d'universitats espanyoles (Sevilla, Autònoma de Madrid, Barcelona, Complutense de Madrid i Salamanca) més les universitats italianes de Catània i Pàdua, i la francesa de Caen Baixa Normandia.
Per al curs 2017-2018, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.840 euros.
Professora del Departament de Física Quàntica i Astrofísica de la Facultat de Física de la Universitat de Barcelona.
El màster s'adreça a titulats en Física, Química i enginyeries, interessats a adquirir una formació de qualitat en els àmbits relacionats amb la física nuclear, com la física mèdica, la radiologia, la radioactivitat ambiental, les tècniques nuclears de datació, les centrals nuclears, etc.
Desenvolupa nous sistemes per protegir les persones i el medi dels danys ambientals existents, tot avançant cap un desenvolupament sostenible
UPC - Universitat Politècnica de Catalunya.
Escola Tècnica Superior d'Enginyers de Camins, Canals i Ports de Barcelona.
El màster en Enginyeria ambiental proporciona un coneixement profund dels conceptes i criteris fonamentals per comprendre les relacions entre l'acció humana i el medi ambient.
Ofereix una formació actualitzada en tecnologies de prevenció i sanejament de la contaminació, així com les eines fonamentals per garantir la qualitat i la gestió del medi ambient.
Forma professionals capaços d'exercir la seva activitat amb compromís ètic i garantir la gestió correcta dels aspectes mediambientals.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.621 euros.
Professor del Departament d'Enginyeria Civil i Ambiental de l'Escola Tècnica Superior d'Enginyers de Camins, Canals i Ports de Barcelona, de la Universitat Politècnica de Catalunya.
Obligatòries del primer curs (primer quadrimestre)
Obligatòries del primer curs (segon quadrimestre)
Obligatòries del segon curs (primer quadrimestre)
Optatives del segon curs (primer i segon quadrimestre)
Pràctiques externes: de 12 a 15 crèdits ECTS
El màster s'adreça a titulats interessats en tecnologies de prevenció i sanejament de la contaminació, per dur a terme la seva activitat i professió amb un compromís ètic dins el camp del medi ambient, compatibilitzant el desenvolupament amb la gestió correcta dels aspectes mediambientals.
Forma't per dur a terme projectes de recerca i desenvolupament en l'àmbit de l'enginyeria ambiental
Facultat de Química, C/ Martí i Franqués, 1-11
El màster en Enginyeria Ambiental ofereix una formació avançada en control de la contaminació del medi ambient i protecció de la salut pública per afrontar els problemes ambientals de la societat actual, molts dels quals estan relacionats amb la contaminació de l'aire o de l'aigua, els residus i els sòls contaminats.
Capacita els titulats per dedicar-se a la recerca aplicada en el camp de l'enginyeria ambiental des d'una perspectiva global: avaluació, minimització, gestió, optimització, eficiència de processos i tecnologies de tractament, i per poder exercir l'activitat professional tant en l'àmbit privat (plantes de producció o de tractament, laboratoris, enginyeries, etc.) com en el públic (administracions o altres organismes).
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.920 euros.
Doctor en Enginyeria del Medi Ambient i del Producte per la Universitat de Barcelona (2005).
Professor del Departament d'Enginyeria Química i Química Analítica de la Facultat de Química de la Universitat de Barcelona.
Experimentació en Enginyeria Ambiental
El màster s'adreça a titulats amb formació científica o tècnica que vulguin orientar-se professionalment cap a la innovació, l'aplicació i el desenvolupament de tecnologia per al diagnòstic i la resolució de problemes ambientals.
Forma't per projectar, construir, inspeccionar, certificar i mantenir tota mena d'aeronaus i vehicles espacials
UPC - Universitat Politècnica de Catalunya.
Escola Superior d'Enginyeries Industrial, Aeroespacial i Audiovisual de Terrassa Edifici TR1.
El màster en Enginyeria Aeronàutica ofereix una formació avançada de caràcter multidisciplinari que habilita per a l'exercici de la professió regulada d'enginyer aeronàutic d'acord amb la legislació vigent.
Cobreix tot el sector aeroespacial, tant la faceta de la producció de tot tipus de vehicles aeroespacials i dels diferents elements que els formen, com la seva operació i manteniment, i també la faceta de la logística associada a la seva utilització i operació, incloses les servituds aeroportuàries i la navegació i circulació aèries.
La seva activitat s'emmarca també en les infraestructures aeroespacials, activitat centrada en el disseny, la construcció, l'explotació i el manteniment del conjunt d'infraestructures que hi donen suport.
Capacita per a l'aplicació de la ciència i la tecnologia aeroespacial i el desenvolupament de noves tecnologies, amb plenes competències en certificació de vehicles aeroespacials i en certificació de sistemes logístics aeroespacials, en particular aeroports i sistemes de navegació aèria.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 7.950 euros.
Enginyer químic per la Universitat Ramon Llull (1986).
Diplomat en Estudis Avançats en Enginyeria Ambiental per la Universitat Politècnica de Catalunya (2005).
Doctor en Enginyeria Ambiental - Tecnologia Ambiental per la Universitat Politècnica de Catalunya (2015).
El màster s'adreça a titulats interessats a completar la seva formació per accedir a la professió d'enginyer aeronàutic, amb les competències necessàries per exercir aquestes atribucions en el sector aeronàutic, tant dins de l'administració com de les empreses públiques i privades.
Assoleix una formació en tècniques avançades d'edificació i sostenibilitat en la construcció
UPC - Universitat Politècnica de Catalunya.
Escola Politècnica Superior d'Edificació de Barcelona (EPSEB).
En el context actual, amb una davallada de la construcció d'obra nova, agafen força conceptes com el confort, la sostenibilitat i l'eficiència energètica, així com la recuperació, conservació i millora del patrimoni construït.
El màster en Construcció Avançada en l'Edificació ofereix una formació que aborda els nous reptes del sector, sense oblidar les competències necessàries per entendre i aprofundir en el procés constructiu.
D'altra banda, proporciona una elevada capacitació per a la recerca en els camps de coneixement que constitueixen el procés constructiu i edificatori.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 7.352 euros.
Enginyer industrial i doctor per la Universitat Politècnica de Catalunya.
Professor del Departament d'Organització i Direcció d'Empreses de l'Escola Politècnica Superior d'Edificació de Barcelona (EPSEB), de la Universitat Politècnica de Catalunya.
Treball Final de Màster: 20 crèdits ECTS
Enginyeria en l'Arquitectura del S. xx i xxi (5 ECTS)
Fenòmens Físics en l'Edificació (5 ECTS)
Instal·lacions Avançades (5 ECTS)
Estructures d'Edificació (5 ECTS)
Introducció a la Rehabilitació de l'Edificació Existent (5 ECTS)
Models de Predicció en l'Edificació (5 ECTS)
Itinerari: Tecnologia Avançada en l'Edificació
Gestió de l'Edifici Mitjançant el Modelat d'Informació per a la Construcció (BIM) (5 ECTS)
Materials Avançats en la Construcció (5 ECTS)
Noves Tècniques Industrialitzades Aplicades a la Construcció (5 ECTS)
Instal·lacions de Valor Afegit en Smart Cities i Smart Buildings (5 ECTS)
Evolució i Control d'Incendis en Edificis (5 ECTS)
Itinerari: Criteris Mediambientals en l'Edificació
Reducció, Reutilització i Reciclatge en la Construcció (5 ECTS)
Tecnologies Edificatòries i Materials de Baix Impacte Ambiental (5 ECTS)
Acústica Arquitectònica i Mediambiental (5 ECTS)
Rehabilitació Energètica i Energies Renovables (5 ECTS)
Itinerari: Rehabilitació de l'Edificació Existent
Anàlisi Històrica-Arquitectònica-Constructiva de l'Edificació Existent (5 ECTS)
Tècniques de Diagnosi i Caracterització de Materials (5 ECTS)
Avaluació Integral de l'Edifici Existent.
Tècniques d'Intervenció en Edificis Existents.
Rehabilitació Funcional (5 ECTS)
Gestió i Alternatives del Patrimoni Edificat (5 ECTS)
Treball Final de Màster (20 ECTS)
El màster s'adreça a titulats interessats en una formació avançada i adequada al nou context del sector de l'edificació, marcat per la disminució de la construcció d'obra nova i l'augment en conceptes com el confort, la sostenibilitat i la rehabilitació.
Perfecciona les teves habilitats de recerca en el camp de les comunicacions sense fil.
Departament de Tecnologies de la informació i les Comunicacions (DTIC).
Campus de la Comunicació Poblenou, Edifici Tànger.
Les comunicacions sense fil han tingut un paper clau en les dues últimes dècades com a principal motor de la innovació i el creixement econòmic en diversos àmbits de la societat.
La integració de les comunicacions sense fil amb Internet requereix la innovació tecnològica continuada per satisfer les necessitats dels usuaris i les aplicacions.
El màster t'ofereix una visió moderna de les tecnologies de comunicació sense fil actuals i futures i s'adreça a tots aquells aspectes teòrics i pràctics que es consideren rellevants per a la formació de futurs investigadors en aquest camp.
Per al curs 2017-2018, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 5.239,8 euros.
Enginyer de Telecomunicacions per la UPC (2002) i doctor en Tecnologies de la Informació i la Comunicació per la UPF (2007).
Des del 2005 ha fet nombroses consultes de recerca a la Universitat Politècnica de Torí, a la Universitat de Tecnologia de Tampere i a la Universitat de Halmstad.
Professor associat i cap del Grup de Xarxes Sense Fil del Departament de Tecnologies de la Informació i les Comunicacions (DTIC) de la Universitat Pompeu Fabra (UPF).
Orientació: Orientació de recerca
Aquest màster s'adreça a estudiants amb una enginyeria en l'àmbit de les tecnologies de la informació i les comunicacions que vulguin desenvolupar les seves habilitats investigadores en l'àrea de les comunicacions mòbils.
Marca la diferència amb aquesta formació pluridisciplinar en desenvolupament sostenible
UPC - Universitat Politècnica de Catalunya.
T'agradaria adquirir competències per garantir un creixement i desenvolupament sostenible, mitjançant la recerca i la innovació en projectes d'enginyeria mediambiental?
Si és així, el màster en Ciència i Tecnologia de la Sostenibilitat et presenta una formació de qualitat dissenyada i impartida per la Universitat Politècnica de Catalunya.
Una formació que et permetrà treballar com a tècnic en estratègies de sostenibilitat.
El preu del màster per a estudiants estrangers no residents a Espanya, que no siguin nacionals d'estats membres de la UE és de 77,19 € per crèdit ECTS.
Coordinador del Programa de Doctorat en Sostenibilitat, Tecnologia i Humanisme a la Universitat Politècnica de Catalunya.
Departament de Matemàtica Aplicada I. ETS Enginyeria Industrial de Barcelona, Universitat Politècnica de Catalunya
El màster s'estructura en dos cursos acadèmics (120 ECTS).
Al llarg del pimer curs s'estudien 9 assignatures obligatòries i 3 optatives.
En el segòn curs s'estudien 6 assignatures optatives més el treball de fi de màster.
Uneix-te al fascinant món de la recerca aeroespacial amb aquesta formació de la UPC!
Si tens formació en alguna branca de l'enginyeria i vols especialitzar-te a la tecnologia aplicada a l'àmbit aeroespacial, el màster universitari en Ciència i Tecnologia Aeroespacial t'ofereix una formació superior i de qualitat dissenyada i impartida per la Universitat Politècnica de Catalunya.
El preu del màster per a estudiants estrangers no residents a Espanya, que no siguin nacionals d'estats membres de la UE és de 77,19 € per crèdit ECTS.
Professor associat en la Universitat Politècnica de Catalunya en el campus de l'Escola d'Enginyeria de Telecomunicació i Aeroespacial de Castelldefels, Departament de Física Aplicada.
Coordinador de las matèries de Ciència en Microgravetat i Dinàmica de Fuids Computacional.
Les matèries obligatòries del màster (30 ECTS) són:
El màster està destinat a titulats i professionals en enginyeria que desitgin formar-se en el camp de la recerca R+D+I en l'àmbit aeroespacial.
La formació es realitza al llarg d'un any i de manera presencial.
L'alumne haurà de poder acreditar un bon nivell d'anglès ja que la formació s'imparteix íntegrament en aquest idioma.
Especialitza't en el camp de la innovació en materials amb una formació europea de qualitat
Universitat Politècnica de Catalunya.
Si vols adquirir una formació avançada i de qualitat sobre l'enginyeria de nous materials i especialitzar-te en el disseny i el desenvolupament de materials aplicats a múltiples sectors de la indústria, aquesta formació és per a tu.
El màster Erasmus Mundus en Ciència i Enginyeria de Materials Avançats ofereix una formació superior en la qual participen quatre universitats europees de prestigi, juntament amb la Universitat Politècnica de Catalunya.
Primer semestre: fase d'adaptació
Aquesta formació de màster va dirigida a professionals amb experiència en el sector i amb titulacions afins, com ara les enginyeries, les matemàtiques o les diferents carreres científiques.
Cal aportar un nivell excel·lent d'anglès, ja que part del màster s'impartirà en aquest idioma.
La formació es durà a terme de manera presencial i en les diferents universitats participants.
Forma't professionalment com a tecnòleg urbà intel·ligent
El màster en Ciutats Intel·ligents (Smart Cities) està molt enfocat a la innovació en el sector de les smart cities, i proporciona eines per a l'emprenedoria i per a la creació de línies de negoci especialitzades dins d'empreses consolidades.
Els estudiants, un cop finalitzat el màster, estaran formats en la nova i prometedora professió de urban technologis t, que els permetrà entrar de forma avantatjosa en l'incipient mercat de les solucions i la consultoria per a smart cities, així com aprofundir en els seus coneixements duent a terme una carrera investigadora.
El màster culmina amb la presentació de la innovació ideada durant el treball final de màster (o tesi de màster) en un «mercat» on participen empreses, empresaris i agents d'innovació.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.952 euros.
Llicenciat (1989) i doctor (1993) en Informàtica per la Universitat Autònoma de Barcelona.
MBA per la Universitat de Girona (2002).
Catedràtic d'Intel·ligència Artificial i Enginyeria de Sistemes per la Universitat de Girona.
El màster s'adreça als titulats interessats en smart cities, un concepte ampli i transdisciplinari, que va des dels perfils més tècnics fins als més socials o econòmics.
Amplia els teus coneixements per a l'optimització de sistemes logístics i de transport.
La tendència a la globalització i la creixent evolució de les xifres de mobilitat de persones i mercaderies situen els temes de transport en el centre de les decisions empresarials.
El m;àster universitari en Cadena de Subministrament, Transport i Mobilitat forma professionals de l'àmbit de l'enginyeria civil i industrial.
Amb aquest màster obtindràs un alt grau d'excel·lència en l'anàlisi, la gestió i l'optimització de sistemes logístics i de transport.
El preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 9.442 euros (curs 2016-2017).
Enginyera industrial per la Universitat Politècnica de Catalunya (1995).
Doctora por la Universitat Politècnica de València (2007).
Professsora del Departament d'Organització d'Empreses de l'Escola Tècnica Superior d'Enginyeria Industrial de Barcelona (ETSEIB), de la Universitat Politècnica de Catalunya.
Responsable acadèmica del màster en Cadena de Subministrament, Transport i Mobilitat.
Enginyer civil per la Universitat Politècnica de Catalunya (2004).
Doctor en Enginyeria Civil per la Universitat Politècnica de Catalunya (2010).
Diplomes de postgrau en Operacions Portuàries, Gestió d'Obres Públiques i Gestió Privada d'Infraestructures (2006).
Professor del grau en Enginyeria Civil (Transport), del màster en Enginyeria Civil (Mobilitat Urbana) i del màster en Cadena de Subministrament, Transport i Mobilitat (Operacions en Sistemes de Transport i Logístics; Trànsit; Mobilitat Sostenible).
Especialitat de Cadena de Subministrament ( Supply Chain )
Especialitat de Transport i Mobilitat
Aquest màster està adreçat a estudiants i professionals de l'àmbit de l'enginyeria civil i industrial que vulguin aprofundir en la gestió i l'optimització de les àrees de logística (compres, aprovisionament, fabricació, transport, emmagatzematge, distribució) d'empreses industrials i de serveis.
Aprèn a imaginar noves aplicacions dels drons
Escola d'Enginyeria de Telecomunicació i Aeroespacial de Castelldefels.
El màster en Aplicacions i Tecnologies per als Sistemes Aeris no Tripulats (Drons) ofereix entrenament especialitzat en les aplicacions dels vehicles aeris no tripulats (UAV) o drons, i inclou aspectes tècnics, com plataformes i instruments, i aspectes econòmics i legals, com les regulacions i les oportunitats comercials.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.900 euros.
Llicenciat en Informàtica per la Universitat Politècnica de Catalunya (1986).
Doctor en Arquitectura de Computadors per la Universitat Politècnica de Catalunya (1989).
El màster s'adreça a titulats interessats a incorporar-se de manera immediata a qualsevol empresa que es dediqui al desenvolupament i la comercialització de solucions industrials basades en drons.
Màster oficial de dos anys que té per objectiu formar professionals capaços de dissenyar nous projectes de TIC i d'avaluar els sectors tradicionals (petites i mitjanes empreses i autoritats) sobre l'accés i la plena utilització d'aquestes eines.
S'ofereix l'opció d'especialitzar-se en dues àrees: serveis i xarxes de telecomunicacions i polítiques de telecomunicacions i gestió empresarial.
El preu del màster per a estudiants estrangers no residents a Espanya i no nacionals de la UE és de 77,19 euros per crèdit ECTS.
Professor del Departament d'Enginyeria Telemàtica de l'Escola d'Enginyeria de Telecomunicació i Aeroespacial de Castelldefels, centre de la Universitat Politècnica de Catalunya situat en aquesta ciutat.
El màster ofereix l'opció d'especialitzar-se en dues àrees:
El programa també ofereix una opció de recerca per a l'obtenció d'un doctorat europeu.
Cal matricular-se de 3 matèries optatives en el segon trimestre i de 6 en el tercer.
Descobreix com aplicar les innovacions tecnològiques al procés de creació d'empreses.
Si et consideres una persona emprenedora i vols aprendre a gestionar projectes d'innovació tecnològica aplicats a l'entorn empresarial, el máster oficial en Creació i Gestió d'Empreses Innovadores i de Base Tecnològica t'ofereix una formació impartida per la Universitat de Barcelona.
Aquest màster proporcionarà a l'alumne una sòlida formació destinada al disseny, creació i gestió d'empreses innovadores.
El preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra és de 82 € per crèdit ECTS.
Departament d'Economia i Organització d'Empreses.
Docència en Màster en Creació i Gestió d'Empreses Innovadores i de Base Tecnològica.
Màster de Recerca en Empreses, Finances i Assegurances.
Es tracta d'un màster destinat a professionals del sector empresarial que vulguin adquirir noves competències en la creació d'empreses i a persones que disposin d'una titulació universitària.
La formació segueix una metodologia d'estudi presencial que avarca un any de duració.
Les classes s'impartiran en castellà i anglès i rebràs els materials didàctic de qualitat.
Si la teva activitat professional es centra en el camp de la lingüística o la filosofia, ja sigui en les àrees d'educació o en la recerca, ara tens l'oportunitat d'especialitzar-te en processos de recerca cognitiva i del llenguatge.
El màster oficial en Ciències Cognitives i del Llenguatge t'ofereix una formació impartida i dissenyada per la Universitat de Barcelona.
El preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra és de 82 € per crèdit ECTS.
El màster està destinat a persones amb estudis universitaris pertanyents a la branca de les humanitats, el llenguatge o la filosofia que vulguin conèixer la ciència cognitiva aplicada a l'anàlisi filosòfic i lingüístic.
La formació compta amb la participació de 4 universitats catalanes, es realitza de manera presencial i té una durada d'un any lectiu.
Les classes s'impartiran en català, castellà i majoritàriament en anglès.
Aprèn les tècniques d'investigació de la biotecnologia molecular!
Tens formació en l'àrea de la biotecnologia i vols ampliar els teus coneixements en tècniques de laboratori i recerca en sistemes biològics?
Si es així, el màster oficial en Biotecnologia Molecular et presenta una formació impartida per la Universitat de Barcelona que et permetrà estudiar els processos biològics en els éssers vius i desenvolupar productes biotecnològics.
El preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra és de 82 € per crèdit ECTS.
Coodinadora del màster de Biotecnologia Molecular, que ha servit de base per implementar el Màster Erasmus Mundus Biohealth Computing.
Es tracta d'un màster destinat a professionals del camp de la recerca molecular o professionals del sector biomèdic que vulguin adquirir noves competències en tècniques d'anàlisi i desenvolupament de projectes científics.
La formació té una durada d'un any i es realitza de manera presencial.
Les classes combinaran la formació en castellà i anglès i estaran basades en materials didàctics de qualitat.